CELEX: 32018D1505
Language: bg
Date: 2018-09-12 00:00:00
Title: Решение (ЕС) 2018/1505 на Европейския парламент и на Съвета от 12 септември 2018 година за мобилизиране на средства от фонд „Солидарност“ на Европейския съюз за оказване на помощ на България, Гърция, Литва и Полша

15.10.2018   
               
               
                  BG
               
               
                  Официален вестник на Европейския съюз
               
               
                  L 258/3
               
            
         РЕШЕНИЕ (ЕС) 2018/1505 НА ЕВРОПЕЙСКИЯ ПАРЛАМЕНТ И НА СЪВЕТА
         от 12 септември 2018 година
         за мобилизиране на средства от фонд „Солидарност“ на Европейския съюз за оказване на помощ на България, Гърция, Литва и Полша
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз,
         като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (1), и по-специално член 4, параграф 3 от него,
         като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 11 от него,
         като взеха предвид предложението на Европейската комисия,
         като имат предвид, че:
         
                     (1)
                  
                  
                     Фонд „Солидарност“ на Европейския съюз („Фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации с цел да се покаже солидарност с населението на регионите, засегнати от природни бедствия.
                  
               
                     (2)
                  
                  
                     Съгласно член 10 от Регламент (ЕС, Евратом) № 1311/2013 на Съвета (3) максималната годишна сума, която Фондът не трябва да надхвърля, е 500 000 000 EUR (по цени от 2011 г.).
                  
               
                     (3)
                  
                  
                     На 11 януари 2018 г., след наводненията, причинени от интензивните валежи и силните бури на 25 и 26 октомври 2017 г., България подаде заявление за мобилизиране на средства от Фонда.
                  
               
                     (4)
                  
                  
                     На 11 октомври 2017 г., след земетресението, засегнало Южноегейския регион и остров Кос на 20 юли 2017 г., Гърция подаде заявление за мобилизиране на средства от Фонда.
                  
               
                     (5)
                  
                  
                     На 22 декември 2017 г., след наводненията причинени от постоянните валежи през лятото и есента на 2017 г., Литва подаде заявление за мобилизиране на средства от Фонда.
                  
               
                     (6)
                  
                  
                     На 25 октомври 2017 г., след изключително силните бури и проливни дъждове между 9 и 12 август 2017 г., Полша подаде заявление за мобилизиране на средства от Фонда.
                  
               
                     (7)
                  
                  
                     Заявленията, подадени от България, Гърция, Литва и Полша, отговарят на условията за предоставяне на финансови средства от Фонда, определени в член 4 от Регламент (ЕО) № 2012/2002.
                  
               
                     (8)
                  
                  
                     Поради това следва да бъдат мобилизирани средства от Фонда, за да се предостави финансова помощ на България, Гърция, Литва и Полша.
                  
               
                     (9)
                  
                  
                     За да се сведе до минимум времето за мобилизиране на средства от Фонда, настоящото решение следва да се прилага от датата на приемането му,
                  
               ПРИЕХА НАСТОЯЩОТО РЕШЕНИЕ:
         
            Член 1
            В рамките на общия бюджет на Съюза за 2018 финансова година от фонд „Солидарност“ на Европейския съюз се мобилизират средства в размер на 2 258 225 EUR за предоставяне на България, 2 535 796 EUR за предоставяне на Гърция, 16 918 941 EUR за предоставяне на Литва и 12 279 244 EUR за предоставяне на Полша под формата на бюджетни кредити за поети задължения и бюджетни кредити за плащания.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            То се прилага от12 септември 2018 г.
         
         
            Съставено в Страсбург на 12 септември 2018 година.
            
               
                  За Европейския парламент
               
               
                  Председател
               
               A. TAJANI
            
            
               
                  За Съвета
               
               
                  Председател
               
               K. EDTSTADLER
            
         
         
            (1)  ОВ L 311, 14.11.2002 г., стр. 3.
         
            (2)  ОВ С 373, 20.12.2013 г., стр. 1.
         
            (3)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).